Na temelju članka l19. Etičkog kodeksa službenika i namještenika Jedinstvenog upravnog odjela Općine Murter-Kornati („Službeni glasnik Općine Murter-Kornati“, broj 12/24) pročelnica Jedinstvenog upravnog odjela Općine Murter-Kornati, postupajući po službenoj dužnosti, donosi

**ODLUKU**

**o imenovanju Povjerenika za etiku**

1. Mare Kovačev, upravni pravnik, raspoređena na radno mjesto Višeg referenta za poslove pisarnice i pismohrane u Jedinstvenom upravnom odjelu Općine Murter-Kornati, danom 20. kolovoza 2024. godine imenuje se Povjerenikom za etiku Općine Murter-Kornati.
2. Povjerenik za etiku dužan je postupati u skladu s Etičkim kodeksom službenika i namještenika Jedinstvenog upravnog odjela Općine Murter-Kornati.
3. Sukladno Etičkom kodeksu službenika i namještenika Jedinstvenog upravnog odjela Općine Murter-Kornati svoje pritužbe na rad službenika i namještenika Jedinstvenog upravnog odjela Općine Murter-Kornati, službenici, građani i druge ovlaštene osobe mogu podnijeti usmeno ili pismeno poštom na adresu Općine Murter-Kornati, Butina 2, Murter 22 243, s naznakom „za Povjerenika za etiku“ ili na e-mail adresu Općine: info@murter.hr s naznakom „za Povjerenika za etiku“.

Povjerenik za etiku može se kontaktirati osobno dolaskom u službene prostorije Općine odnosno pozivom u službu na telefon broj 022/435-599.

1. Ova Odluka stupa na snagu danom donošenja, a ista će se dostaviti imenovanom službeniku i objaviti na web stranici Općine te u Službenom glasniku Općine Murter-Kornati.

KLASA: 114-01/24-01/01

URBROJ: 2182-18-04/1-24-2

Murter, 20. kolovoza 2024. godine

 Jedinstveni upravni odjel

 Općina Murter-Kornati

 Pročelnik

 Melanija Turčinov Rameša, dipl. iur.